Censier – Daubenton (Paris Metro)

Censier – Daubenton er en metrostasjon i Paris' 5. arrondissement. Stasjonen betjener idag metrolinje 7, og den ble åpnet 15. februar 1930 da metrolinje 10 som den opprinnelig var en del  av ble forlenget til Place d'Italie. Et år senere ble stasjonen lagt til linje 7.

Frem til 1965 var stasjonen kjent under navnet  Censier-Daubenton aux cuirs (Censier – Daubenton lærmarked). Navnet henviste til lærmarkedet som lå langs bredden av elven Bièvre.

Metrostasjonens navn er en kombinasjon av det lokale stedsnavnet, Censier, og en oppkalling etter Louis-Jean-Marie Daubenton. Daubenton var en naturhistoriker som samarbeidet med Buffon om hans Histoire Naturelle (Naturhistorie). Han var dessuten den første direktøren for Muséum national d'Histoire naturelle, det naturhistoriske museet som ligger like ved stasjonen.

Nær stasjonen ligger videre den gotiske kirken Église Saint-Médard, Institut national agronomique Paris-Grignon som er en ingeniørsutdannelse innen agronomi og Université Paris 3 - Sorbonne Nouvelle med studieretninger innen blant annet humaniora og språk.

 Knutepunkt med andre transportmidler 
 Buss: Linje 47.
 Noctilien, STIF, RATP og Transiliens Parisiske nattbussnett: N15, N22.

 Eksterne lenker 

 Kart over metroen i Paris

Kategori:Paris Metrolinje 7
Kategori:5. arrondissement i Paris
Kategori:Jernbanestasjoner åpnet i 1930
Kategori:1930 i Frankrike